Almal ervaar soms teleurstelling. Dit het egter op sigself geen negatiewe uitwerking nie, dis ons reaksie op teleurstelling wat daaraan negatiewe krag gee. Twee verskillende mense kan dieselfde teleurstelling met 'n totaal verskillende uitkoms ervaar. Gebruik teleurstelling as 'n geleentheid om jou planne te wysig met 'n vars nuwe idee, vriend of dag.
...dat ons ons dogters nie sou gee aan die volke van die land, en hulle dogters nie sou neem vir ons seuns nie; en as die volke van die land koopware en allerhande soorte koring bring om op die sabbatdag te verkoop, dat ons niks van hulle sou neem op die sabbat of op 'n heilige dag nie – Neh 9
Ons het 783 gaste aanlyn Die eindtyd – Openbaring 2-3 (kleingroepmateriaal) » Somerstrand Gemeente
’n Paar opmerkings om die gedeelte in konteks te plaas:
In vier van die briewe word gefokus op ’n eerlike beoordeling van die sterk en swak punte van die gemeentes, en word hulle begelei met vermaninge en voorstelle hoe om te luister na wat die Gees sê en hulle lewens daarom heen in te rig – Efese, Pergamum, Tiatira en Sardis. Twee gemeentes – Smirna en Filadelfia – word net geprys en een gemeente – Laodisea – word net bestraf.
Dink nou na oor die volgende vrae en deel met mekaar julle gedagtes daaroor.
Watter gemeente se storie kom die meeste ooreen met ons gemeente of met jou eie lewe (of die kerk in die breë)? Hoekom?
Wat leer jy van Jesus se boodskap aan dié gemeente (of die kerk in die breë)? Deel dit met mekaar.
Watter beloftes van die Here tref jou die meeste? Hoekom?
Jesus wil veral vir die eerste vier gemeentes herinner dat hulle getrou moet bly totdat Hy weer kom (hfst. 2). Hoe kan jy self werk aan jou getrouheid aan die Here? En ons gemeente?
Jesus wil veral die die laaste drie gemeentes herinner daaraan dat hulle met Hom gemeenskap moet hou (hfst. 3). Hoe kan jy dit meer effektief doen? En ons gemeente?
Die beoefening van die teenwoordigheid van God behels om met ’n voortdurende en groeiende bewussyn van en sensitiwiteit vir die Here se teenwoordigheid te leef. Elke oomblik van elke dag is ŉ gawe van God se betrokkenheid in ons lewe. Hier is ’n paar voorstelle om jou gedagtes te prikkel:
Ontwikkel ’n lewensritme wat jou deur jou dag heen aan God en sy teenwoordigheid herinner.
Stuur gereeld skietgebede op, soos Nehemia in die Ou Testament (Neh 2:4).
Stel jou daarop in om alles wat jy doen bewustelik “vir die Here” te doen.
Oefen jou daarin om ander mense deur God se oë te sien. Hoe sou Hy reageer op die mens wat nou voor jou staan of jou pad op die een of ander manier kruis?
Kies vir jou simbole, skilderye, beeldhouwerke, en so meer, wat jou aan God se teenwoordigheid herinner. Sit of hang dit op opsigtelike plekke en doen moeite om elke dag daarna te kyk. Praat met die Here daaroor.
Hou rekening met die waarheid dat God werk deur alles wat met jou gebeur. Reageer daarom op alles wat met jou gebeur asof jy op God se betrokkenheid in jou lewe reageer (ŉ gedagte van Richard Niebuhr).
Die Here seën ons om te seën. Hy vra van ons dat ons Sy teenwoordigheid sal beoefen. Deel met mekaar hoe jy hieraan uitvoering wil gee in die week wat kom. Bid vir mekaar.